**Z A P I S N I K**

sa 23. sjednice Općinskog vijeća Općine Tompojevci, održane u prostorijama Općine Tompojevci, A.G. Matoša 9, Tompojevci, dana 18. lipnja 2024. godine s početkom u 10,00 sati.

**Sjednici su nazočni članovi Općinskog vijeća Općine Tompojevci**

1. Ivan Štefanac - predsjednik Općinskog vijeća
2. Ivana Tomaš
3. Mijo Horvatović
4. Dejan Ljikar
5. Branislav Mišljenović
6. Antun Lukić,

**Odsutni članovi Općinskog vijeća:**

1. Robert Mesaroš - najavio izostanak
2. Mihael Sabadoš
3. Tomislav Panenić
4. Zlatko Potočki

**Osim članova Općinskog vijeća, sjednici su nazočni:**

1. Milan Grubač, općinski načelnik
2. Slavko Ždinjak, zamjenik općinskog načelnika iz reda pripadnika rusinske nacionalne manjine
3. Kata Cvitković, pročelnica JUO
4. Marija Filipović, računovodstveni referent

Predsjednik Općinskog vijeća (dalje u tekstu: Predsjednik) pozdravlja nazočne, utvrđuje da postoji kvorum za održavanje sjednice (nazočno 6 vijećnika od 10 vijećnika) i da se mogu donositi pravovaljane odluke.

Predsjednik daje dnevni red na glasanje, te konstatira da je sa 6 glasova „ZA“, odnosno jednoglasno usvojen

**DNEVNI RED:**

1. Izvješće o izvršenju Programa građenja komunalne infrastrukture za 2023. god.
2. Izvješće o izvršenju Programa održavanja komunalne infrastrukture za 2023. god.
3. Izvješće o izvršenju Programa utroška sredstava šumskog doprinosa za 2023. godinu.
4. Godišnji izvještaj o izvršenju Proračuna Općine Tompojevci za 2023. god.
5. Prijedlog Odluke o raspodjeli rezultata poslovanja za 2023. godinu.

Prije prelaska na dnevni red Predsjednik je otvorio raspravu o zapisniku sa 22. sjednice Općinskog vijeća Općine Tompojevci, održane dana 24. travnja 2024. Pita ima li primjedbi na zapisnik. Primjedbi na zapisnik nije bilo te je Općinsko vijeće jednoglasno s 6 glasova „ZA“ usvojilo Zapisnik.

**Točka 1.**

**Izvješće o izvršenju Programa građenja komunalne infrastrukture za 2023. god.**

Pr**e**dsjednik daje riječ Općinskom načelniku, izvjestitelju ove točke.

*Općinski načelnik* – u Izvješću o izvršenju Programa građenja komunalne infrastrukture za 2023. godinu iskazani su iznosi planiranih i ostvarenih troškova u 2023. godini. Sve što je planirano je i izvršeno, ali u nešto manjem iznosu (razlika se pojavila zbog nabave).

Predsjednik otvara raspravu.

Obzirom da se nitko nije javio za riječ, predsjednik zatvara raspravu i daje Izvješće oizvršenju Programa građenja komunalne infrastrukture za 2023. god. na glasanje, te konstatira da je **sa 6 glasova „ZA“, bez glasa „PROTIV“, i bez glasa „SUZDRŽAN“ Izvješće jednoglasno usvojeno.**

**Točka 3.**

**Izvješće o izvršenju Programa održavanja komunalne infrastrukture za 2023. god.**

Pr**e**dsjednik daje riječ Općinskom načelniku, izvjestitelju ove točke.

*Općinski načelnik* – kao i u prošloj točci u Izvješću o izvršenju Programa održavanja komunalne infrastrukture za 2023. godinu iskazani su iznosi planiranih i ostvarenih troškova u 2023. godini, ali ovdje postoji veća razlika iz razloga što se neki radovi nisu izvršili u prošloj godini, već je to napravljeno s početkom ove godine (kao što je uređenje poljskih putova).

Predsjednik otvara raspravu.

Obzirom da se nitko nije javio za riječ, predsjednik zatvara raspravu i daje Izvješće oizvršenju Programa održavanja komunalne infrastrukture za 2023. god. na glasanje, te konstatira da je **sa 6 glasova „ZA“, bez glasa „PROTIV“, i bez glasa „SUZDRŽAN“ Izvješće jednoglasno usvojeno.**

**Točka 4.**

**Izvješće o izvršenju Programa utroška sredstava šumskog doprinosa za 2023. godinu.**

Pr**e**dsjednik daje riječ Općinskom načelniku, izvjestitelju ove točke.

*Općinski načelnik* – sredstava planirana Programom utroška sredstava šumskog doprinosa za 2023. kn, utrošena su za sufinanciranje rekonstrukcije i izgradnje lokalne ceste LC46015 L46014 Čakovci-Mikluševci (ŽC 4196).

Predsjednik otvara raspravu.

Obzirom da se nitko nije javio za riječ, predsjednik zatvara raspravu i daje Izvješće oizvršenju Programa utroška sredstava šumskog doprinosa za 2023. god. na glasanje, te konstatira da je **sa 6 glasova „ZA“, bez glasa „PROTIV“, i bez glasa „SUZDRŽAN“ Izvješće jednoglasno usvojeno.**

**Točka 5.**

**Godišnji izvještaj o izvršenju Proračuna Općine Tompojevci za 2023. god.**

Pr**e**dsjednik daje riječ Mariji Filipović, izvjestiteljice ove točke.

*Marija Filipović* - u Godišnjem izvještaju o izvršenju Proračuna Općine Tompojevci za 2023. god vidi se da su prihodi ostvareni u iznosu od 1.079.994,92 EUR, a rashodi od 1.198.982,13 EUR i da se primjetiti manjak prihoda od 118.987,21 EUR koji je pokriven iz viška prihoda iz prošlih godina.

Prihodi poslovanja iznose 1.066.270,05 EUR, a prihodi od nefinancijske imovine 13.724,87 EUR.

Rashodi se odnose na rashode poslovanja u iznosu od 814.327,74 EUR i rashodi za nabavu nefinancijske imovine u iznosu od 3684.654,39 EUR. (pojašnjava za što je utrošeno). Što se tiče ostalih rashoda poslovanja sve je opisano u posebnom dijelu Izvještaja.

Predsjednik otvara raspravu.

Obzirom da se nitko nije javio za riječ, predsjednik zatvara raspravu i daje Godišnji izvještaj o izvršenju Proračuna Općine Tompojevci za 2023. god. na glasanje, te konstatira da je **sa 6 glasova „ZA“, bez glasa „PROTIV“, i bez glasa „SUZDRŽAN“ Godišnji izvještaj usvojen.**

**Točka 6.**

**Prijedlog Odluke o raspodjeli rezultata poslovanja za 2023. godinu.**

Pr**e**dsjednik daje riječ Mariji Filipović, izvjestiteljice ove točke.

*Marija Filipović* - Ovom se Odlukom utvrđuje raspodjela rezultata poslovanja utvrđenog Godišnjim izvještajem o izvršenju Proračuna Općine Tompojevci za 2023. godinu. Utvrđeni manjak prihoda od 118.987,21 EUR koji je pokriven iz viška prihoda koji je s 01.01.2023. iznosio 188.914,65 EUR. Sučeljavanjem prenesenog viška prihoda s manjkom utvrđen je preostali višak prihoda od 69.927,44 EUR (pojašnjava).

Predsjednik otvara raspravu.

Obzirom da se nitko nije javio za riječ, predsjednik zatvara raspravu i daje prijedlog Odluke o raspodjeli rezultata poslovanja za 2023. godinu na glasanje, te konstatira da je **sa 6 glasova „ZA“, bez glasa „PROTIV“, i bez glasa „SUZDRŽAN“ prijedlog jednoglasno usvojen.**

PITANJA I PRIJEDLOZI:

Nakon što je iscrpljen dnevni red, predsjednik Općinskog vijeća poziva nazočne na postavljanje pitanja.

*Općinski načelnik* – zamolio vijećnike da se uključe u komunikaciju s građanima i objasne kako se provodi projekt Zaželi, zašto je došlo do povećanja cijene grobne naknade, jel kruže svakakve priče po Općini, a samo iz razloga što građani nisu upoznati sa stvarnim stanjem (pojašnjava kako je došlo do upošljavanja žena u projektu Zaželi, i ponovio razloge povećanja cijene grobne naknade). Nadalje zatražio je mišljenje vijećnika u vezi održavanja javnih površina, kupljen je malčer (prijavili to na natječaj), ali postoji potreba za kupovinom traktora (kad se steknu financijske mogućnosti) s kojim bi se onda mogle održavati veće površine (za sada je korišten privatni traktor). U raspravu se uključuju svi vijećnici i podržavaju prijedlog načelnika, a Ivana Tomaš naglašava kako su oni u Berku organizirali niz akcija na koje se odazove svega 3-4 osobe (uvijek iste).

Na kraju je Branislav Mišljenović upitao za par parcela da li bi on mogao pokositi, a načelnik je odgovorio da se javi komunalnom redaru i s njim to sve dogovori.

Ivan Štefanac, predsjednik, zaključuje rad sjednice u 10,27 sati.

KLASA: 021-05/21-01/15

URBROJ: 2196-26-02-24-45

ZAPISNIK VODILA PREDSJEDNIK OPĆINSKOG VIJEĆA

Kata Cvitković Ivan Štefanac